**Meghívó**

 **Téli KAmarai Gazdaklub**

A Nemzeti Agrárgazdasági Kamara egyik legfontosabb feladata tagjai széles körű tájékoztatása. A korlátozó intézkedésekhez alkalmazkodva idén **online fórumsorozatot** szervez a NAK Hajdú-Bihar Megyei Szervezete, amelyen igyekszünk **az aktuális agrárszabályozási, piaci, támogatási, technológia ismereteket megosztani tagjainkkal**.

**Az online előadásokra heti rendszerességgel, csütörtökönként 14:00 órától kerül sor.** Kérjük, rögzítsék előre a naptárjukba! A következő linkre kattintva tudnak minden alkalommal csatlakozni: [**Téli Kamarai Gazdaklub – Csatlakozás**](https://teams.microsoft.com/l/meetup-join/19%3Ameeting_YmRiMTVmMjMtZDZhMy00NTBmLWE1NDctNDFkODg4ZmU3ZDJi%40thread.v2/0?context=%7b%22Tid%22%3a%220eba3a55-a818-4b79-8722-c5ef6794d187%22%2c%22Oid%22%3a%22c8d706fa-5f6d-4e9c-8370-fbeff5aa04ae%22%7d)

Minden fórumon egy-egy speciális témát dolgozunk fel, de igyekszünk röviden a kamarát és a gazdálkodókat érintő aktualitásokról, határidőkről is szót ejteni.

**A programsorozat következő témája a családi gazdasági rendszer reformja.**

A 2020. december 31-én működő családi gazdaságok tagjai és a 2020. december 31-én hatályos közös őstermelői igazolvánnyal rendelkezők a családi gazdaságokról szóló 2020. évi CXXIII. törvény alapján 2021. január 1-től személyükben őstermelőknek minősülnek, együttesen pedig ŐCSG-ként működnek tovább. Azon családi gazdaságok esetében is minden tag őstermelővé vált, ahol a családi gazdaság vezetője egyéni vállalkozói igazolvánnyal volt nyilvántartásba véve. A NAK az így kialakult minden ŐCSG-vel adategyeztetést végez. Az egyéni vállalkozók által vezetett ŐCSG-k esetében az adategyeztetés 2021. március 31-ig, a közös igazolványból alakult ŐCSG-kel pedig 2021. június 30-ig fog megtörténni. Az adategyeztetés részleteiről és az átalakulás adójogi kéréseiről az előadáson hallhatnak fontos információkat.

**Időpont: 2021. március 04. (csütörtök) 14:00 óra**

**Tervezett program:**

* **Az egyéni vállalkozók nyilatkozattétele és a közös őstermelői igazolvány tagjainak szerződéskötése**

*Előadó: dr. Utasi Krisztián agrárigazgatási csoportvezető, Nemzeti Agrárgazdasági Kamara*

* **A mezőgazdasági tevékenység végzésének formái 2021. évtől (őstermelőként vagy egyéni vállalkozásban folytatott tevékenység különbségei)**

*A Nemzeti Adó- és Vámhivatal Hajdú-Bihar Megyei Adó- és Vámigazgatóság Nyilvántartási Főosztály megbízásából előadók:*

* + *Kovács Annamária főosztályvezető*
	+ *dr. Borzáné Csekk Nóra Angéla adóügyi referens*
* **Kérdések - Válaszok**

**A programsorozat továbbiakban tervezett témái**

* Duális agrár szakképzés, új szakképzési törvény alkalmazása
* Vadkár

A rendezvényekhez minden esetben erre a linkre kattintva tud csatlakozni:

[**Téli Kamarai Gazdaklub – Csatlakozás**](https://teams.microsoft.com/l/meetup-join/19%3Ameeting_YmRiMTVmMjMtZDZhMy00NTBmLWE1NDctNDFkODg4ZmU3ZDJi%40thread.v2/0?context=%7b%22Tid%22%3a%220eba3a55-a818-4b79-8722-c5ef6794d187%22%2c%22Oid%22%3a%22c8d706fa-5f6d-4e9c-8370-fbeff5aa04ae%22%7d)

Amennyiben a rendezvényekkel kapcsolatosan bármilyen kérdése, észrevétele van, vagy technikai problémájával forduljon bátran Katonka Árpád megyei referens kollégához a katonka.arpad@nak.hu e-mail címen vagy a +36 70 330 2064-es telefonszámon.

Üdvözlettel: **Szólláth Tibor sk.**

 megyei elnök